open-index/open-wikipedia-markdown huggingface dataset:
Borgå gymnasium

**Borgå gymnasium** (historiallisissa yhteyksissä myös **Porvoon lukio** tai **Porvoon kymnaasi**) on ruotsinkielinen lukio Porvoossa. Koulu on toiminut Porvoossa vuodesta 1723, vuosina 1872–1976 nimellä **Borgå lyceum**.

Koulussa on nykyisin noin 330 oppilasta ja vakinaisia opettajia on noin 22. Koulu on toiminut vuodesta 1850 nykyisessä rakennuksessa, joka on peruskorjattu 2000-luvulla. Vuosina 1759–1765 rakennettu vanha lukiotalo on nykyään Porvoon tuomiokapitulin käytössä.

Vuoden 1809 Porvoon valtiopäivillä Borgå gymnasium toimi valtiopäivien kokoussalina, sekä pappissäädyn kokouspaikkana.

## Historia
Borgå gymnasiumin varhaisin edeltäjä oli vuonna 1641 perustettu Viipurin lukio, joka siirtyi Viipurista Porvooseen vuonna 1723, kun Viipuri joutui Uudenkaupungin rauhansopimuksen mukaan Venäjälle. Opetuskieli oli 1700-luvulle asti latina, sen jälkeen ruotsi. Saksaakin käytettiin Vanhan Suomen lukiossa. Vuosina 1872–1976 koulun nimi oli Borgå lyceum. Kun kymnaasi muutettiin lyseoksi, siihen yhdistettiin vuonna 1873 Porvoon yläalkeiskoulu. Koulu oli 1970-luvulle asti poikakoulu. Peruskoulu-uudistuksen yhteydessä vuosina 1975–1976 Borgå lyceumin ja Strömborgska läroverket -tyttökoulun lukioluokat yhdistettiin nykyiseksi Borgå gymnasiumiksi ja keskikoululuokat Strömborgska högstadiet -yläasteeksi.

Runoilija Johan Ludvig Runeberg toimi Borgå gymnasiumin Rooman kirjallisuuden lehtorina vuodesta 1837 lähtien ja Kreikan kirjallisuuden lehtorina vuodesta 1842 lähtien. Hän oli lukion rehtori vuosina 1847–1850 ja jäi eläkkeelle oppilaitoksesta vuonna 1857.

## Rehtoreita

### Porvoon kymnaasi
*Petrus Ignatius 1725–1726
*Magnus Jacob Alopaeus 1770–1794
*Carl Fredrik Meinander
*Johan Edvard Ödman 1844–1847
*Johan Ludvig Runeberg 1847–1850
*Alexander Ferdinand Borenius 1850–1862
*Johan Elias Strömberg 1863–1872

### Borgå lyceum
*Carl Henrik Forsius 1874–1876
*Johan Elias Strömborg 1876–1896
*Karl August Bergholm 1896–1910
*Anders Allardt 1910–1915
*Ahti K. Ottelin 1915–1916
*Gustav Tegengren 1916–1926
*Ture Schulman 1926–1930
*Bruno Mellberg 1930–1944
*Jarl Gustafsson 1944–1960
*Runar Wikman 1960–1969
*Lars Nyström 1969–1974
*Göran Westerlund 1974–1975

### Borgå gymnasium
*Elof Nyman 1975-1996
*Folke Nyberg 1996-2003
*Monica Johansson 2003-2025

Lähteet:, 

## Lähteet

## Kirjallisuutta

* 
* 

## Aiheesta muualla
*Borgå gymnasiumin kotisivu 
*Musiikkikoulutus Porvoossa
Frans Oskar Viitanen

**Frans Oskar Viitanen** (15. heinäkuuta 1881 Mouhijärvi – 26. elokuuta 1942 Pori) oli suomalainen toimittaja, joka työskenteli muun muassa *[[Lahti (lehti)|Lahden]]* ja *[[Satakunnan Kansa]]n* päätoimittajana. Lisäksi hän julkaisi muun muassa Raittiusyhdistys Koiton historiikin ja kirjoitti artikkeleita Satakunta-sarjaan sekä suomensi Matilde Seraon teoksia.

## Elämä
Maanviljelijäperheeseen Mouhijärvellä syntynyt Viitanen kirjoitti ylioppilaaksi Porin Lyseosta vuonna 1902. Hän opiskeli filologiaa Helsingin yliopistossa ja siirtyi toimittajaksi *[[Aamulehti|Aamulehteen]]* vuonna 1905. Vuosina 1908–1915 Viitanen työskenteli Lahdessa ilmestyneen *Lahti*-lehden päätoimittajana ja 1915–1918 *Satakunnan Kansan* päätoimittajana Porissa. Vuodesta 1919 lähtien Viitanen toimi Porin kaupunginsihteerinä. Kokoomusta edustanut Viitanen oli Lahden ja Porin kaupunginvaltuustojen jäsen. 

Viitanen kuoli 61-vuotiaana elokuussa 1942. Hänet on haudattu Poriin Käppärän hautausmaalle.

## Teoksia
*
*
* 
*
*
*
*
*

## Suomennoksia
*
*
*
*
*

## Lähteet
Cincinnatin mellakka (1884)

**Cincinnatin vuoden 1884 mellakka**, tai **Cincinnatin oikeustalomellakka**, sai alkunsa, kun työnantajansa surmannut William Berner tuomittiin oikeudessa murhan sijaan taposta. Tuomio nostatti vastalauseita lehdistössä, ja seuraavana päivänä 28. maaliskuuta tuhannet ihmiset kokoontuivat musiikkitalolle, jossa kokoontuminen riistäytyi käsistä.

Mellakoijien murtauduttua vankilaan sheriffi hälytti paikalle Ohion kansalliskaartin, jolla oli kaksi komppaniaa kaupungissa. Yli 40 sai surmansa, ja ainakin 139 henkeä loukkaantui, minkä lisäksi piirikunnan oikeustalo tuhoutui palossa. Kuolleista kaksi oli kaartilaisia.

## Tausta
Kaupunkilaisten mielestä poliisin ammattitaidottomuus ja syyttäjien korruptio olivat syynä yleiseen rikollisuuteen. Myös poliitikot olivat hyvin korruptoituneita.

## Lähteet
Erikoiskaupan Liitto

**Erikoiskaupan Liitto ry** oli valtakunnallinen keskusjärjestö, jonka tarkoituksena oli edistää erikois­kaupan toimintaedellytyksiä. Erikoiskaupan Liitto (EKL) perustettiin 5. syyskuuta 1995 Vähittäiskaupan Keskusliiton (1950-1995) seuraajaksi. EKL edisti erikoiskaupan yleisiä toimintaedellytyksiä lainsäädäntövaikuttamisella, viestinnällä, koulutuksella ja neuvonnalla. Liitolla oli lukuisia edustuksia eri viranomaisissa ja muissa yhteisöissä. Erikoiskaupan tutkimusta kehitettiin yhteistyössä liiton hallinnoiman Vähittäiskaupan Tutkimussäätiön kanssa. EKL:n aloitteesta perustettiin vuonna 1997 keskustojen kehittämisen valtakunnallinen yhteistyöjärjestö Elävät Kaupunkikeskustat ry. 

EKL:n toimitusjohtajana toimi oik.kand. Tiina Oksala (1997–2014) ja puheenjohtajina Olli-Pekka Pehkonen (Otto Pehkonen Oy), Seppo Halme (Muotitalo Jokinen Oy) sekä Harri Broman (Broman Group Oy). Liiton jäsenenä oli eri vuosina keskimäärin 15 erikoiskaupan valtakunnallista toimialajärjestöä. Liitto päätti purkautua 2015 ja sen toiminta päättyi vuonna 2016. Kaupan liiton yhteyteen perustettuun erikoiskaupan ryhmään siirtyi kahdeksan EKL:n toimialajärjestöä eli Autonvaraosakauppiaiden Keskusliitto, Kirjakauppaliitto, K-kauppiasliitto, Muotikaupan Liitto, Sisusta Kotia ry, Suomen Apteekkariliitto, Suomen Optinen Toimiala ry ja Suomen Terveystuotekauppiaiden Liitto. Osa em. järjestöistä sekä EKL:n muista toimialajärjestöistä järjestäytyi Suomen Yrittäjiin. EKL:n arkisto sijoitettiin Suomen Elinkeinoelämän Keskusarkistoon ELKA:an Mikkelissä.

Nykyään erikoiskaupan etua ajaa Erikoiskaupan liitto Etu ry, joka aiemmin on toiminut yli 100 vuoden ajan nimellä Suomen Tukkukauppiaiden Liitto ry.

## Lähteet

## Aiheesta muualla
*http://vkts.fi/
*http://www.kaupunkikeskustat.fi/
*https://www.yrittajat.fi/helsingin-yrittajat/a/uutiset/520288-tiina-oksala-helsingin-yrittajien-toimitusjohtajaksi 
*https://www.kaupunkikeskustat.fi/yhttpwww-kaupunkikeskustat-fiyhdistysjasenetjasenluettelohdistysjasenet/historiikki/
*https://www.kauppalehti.fi/uutiset/erikoiskauppa-aukiolosta-voit-unohtaa-oman-elaman/6Fr9J9Di
*https://www.yrittajat.fi/site-search?keywords=erikoiskaupan+liitto&from_date%5Bdate%5D=&to_date%5Bdate%5D=
*tiina_oksala_vastaamaan_kaupan_liiton_kuluttaja_asioista . Kauppa.fi.
Reformatski-reaktio

**Reformatski-reaktio** on aldehydien tai ketonien kondensaatioreaktio α-haloestereiden kanssa sinkin läsnä ollessa. Tuotteena reaktiossa muodostuu β-hydroksiesteri. Reaktio on saanut nimensä löytäjänsä venäläisen kemistin Sergei Reformatskin mukaan.

## Reaktion mekanismi
Reformatskireaktion lähtöaineena ovat aldehydi tai ketoni ja useimmiten α-haloesteri. Haloesterin tilalla lähtöaineena voi olla myös α-halonitriili, α-haloketoni tai disubstituoitu α-haloamidi. Reformatski-reaktion ensimmäisessä vaiheessa muodostuu α-haloyhdisteestä ja sinkkimetallista organosinkkivälituote. Sinkin lähteenä voidaan käyttää myös dialkyylisinkkijohdannaisia tai reaktiivisempaa sinkin ja kuparin metalliseosta. Tämä välituote sisältää sekä sinkin ja hiilen välisen että sinkin ja hapen välisen sidoksen ja muistuttaa rakenteeltaan enolaatteja. Tämä välituote on nukleofiilinen ja reagoi elektrofiilisen aldehydin tai ketonin karbonyyliryhmän kanssa. Näin syntyvän tuotteen hydrolyysi johtaa β-hydroksiesteriin. Mikäli reaktiossa käytettävä aldehydi on aromaattinen, tapahtuu Reformatski-reaktion yhteydessä myös eliminaatioreaktio, joka tuottaa tyydyttymättömän konjugoidun esterin.
:

Reformatski-reaktio toimii myös intramolekylaarisesti, jolloin tuote on rengasrakenteinen. Erityisen hyvin se toimii viisi- tai kuusiatomisia renkaita muodostaville lähtöaineille. Jos Reformatski-reaktioissa käytetään kiraalisia apuaineita, voidaan saavuttaa hyvä enantio- ja diastereoselektiivisyys, jolloin reaktio soveltuu hyvin monia stereokeskuksia sisältävien molekyylien synteesiin.

## Lähteet
Reimarintorni

**Reimarintorni** on Espoon Kivenlahdessa sijaitseva asuinkerrostalo, joka valmistui kesällä 1990. Rakennuksen on suunnitellut arkkitehti Simo Järvinen. Tornitalossa on 17 kerrosta, ja sen korkeus on 66 metriä. Se oli Suomen korkein asuinrakennus, kunnes 70-metrinen Meritorni valmistui vuonna 1999 samaan lähiöön. Reimarintornin rakennesuunnittelu on insinööritoimisto Erkki Juvan.


Kivenlahden tornitaloja Espoo 020719.jpg|Reimarintorni (vasemmalla) ja Reimantorni.
Merenkäynti Kivenlahti Espoo 2019-8-22.jpg|Merenkäynti. Reimarintorni lounaasta nähtynä.
Kivenlahti keskus 300518.jpg|Reimarintorni on Kivenlahden ostoskeskuksen maamerkki.


## Lähteet
Erikoiskauppa

**Erikoiskaupoiksi** luetaan kaikki ne vähittäis­kaupan toimialojen yritykset, jotka eivät ole päivittäis­tavara­kauppoja tai tavarataloja. Erikoiskauppoja ovat mm. vaate- ja kenkäkaupat, kirja­kaupat, kodintekniikkakaupat, huonekalukaupat, apteekit, optisen alan kaupat ja muut tiettyjen tuotteiden ja niihin liittyvien palveluiden myyntiin erikoistuneet vähittäiskaupat. Erikoiskaupat myyvät erikoistavaroita (kulutustavaroita).
Väärän maan vainaja

**Väärän maan vainaja** on Matti Röngän kirjoittama vuonna 2011 julkaistu rikosromaani, jonka kustansi Gummerus.

## Juoni

Maahanmuuttaja Roman Putro löytyy tapettuna. Ruumis katoaa ja asiaan sekaantuvat Viktor Kärpän lisäksi ylikonstaapeli Teppo Korhonen, Venäjän Suomen suurlähetystö ja Pietarin mafia.

Samaan aikaan kaksi maahanmuuttoviraston virkamiestä sekaantuu prostituutioon Viktorin toimiessa oppaana suomalaisturistien matkalla luovutetussa Karjalassa.

## Lähteet

## Aiheesta muualla
* Ollikainen, Heikki: Väärän maan vainaja  Suomen dekkariseura. 17.10.2011.
Miami (joki)

**Miami** on 274&nbsp;km pitkä joki Yhdysvalloissa Ohion osavaltiossa. Se alkaa Loganin piirikunnasta ja virtaa Daytonin, Middletownin ja Hamiltonin läpi ennen yhtymistään Ohiojokeen.

Joki mutkittelee seitsemän piirikunnan läpi. Sen 14&nbsp;000&nbsp;km2:n valuma-alue ulottuu 15 piirikunnan alueelle. Nimettyjä sivujokia sekä jokeen ja sen sivujokiin laskevia puroja on valuma-alueella ainakin 285.

Joen valuma-alueen pohjoisosat ovat peltomaata, eteläosat lähinnä laidunmaata, taajamia ja metsiä.

Vuonna 1913 jokivarressa koettiin tuhoisa onnettomuus. 23.–25. maaliskuuta satoi noin 250&nbsp;mm vettä, mikä sulatti ankaran talven aikana kertyneen lumen ja jäät. Jokivarren asutus ja rakenteet vaurioituivat pahasti ja yli 360 ihmistä sai surmansa.

## Lähteet

## Aiheesta muualla
Warner Bros. International Television Production

**Warner Bros. International Television Production** (entinen **Eyeworks**) on kansainvälinen televisiotuotantoyhtiö, jonka pääkonttori sijaitsee Amsterdamissa. Yhtiöllä on toimintaa noin 20 eri maassa ja neljässä eri maanosassa. Suomessa Eyeworks aloitti vuonna 2013, kun Matila Röhr Nordisk Oy:n tv-toiminnot siirtyivät Eyeworks Finlandille. Maaliskuussa 2025 Akun Tehdas osti Warner Bros. International Television Production Finlandin osake-enemmistön.

Eyeworksin formaatteja ovat muun muassa *I Know What You Did Last Friday* (Mitä tuli tehtyä), *Obese* (Hurja Painonpudotus), *Celebrity Splash* (Splash!) sekä *Reality Queens of the Jungle* (Viidakon tähtöset).

## Lähteet

## Aiheesta muualla
* Warner Bros. International Television Production Finlandin esittely emoyhtiön nettisivuilla
Jääkiekko talviolympialaisissa 2014 – naisten kokoonpanot

## Lohko A
### 

* **Päävalmentaja:**  Kevin Dineen
  

### 
* **Päävalmentaja:**  Katey Stone
  

### 

* **Päävalmentaja:**  Mika Pieniniemi
 

### 

* **Päävalmentaja:**  René Kammerer
 

## Lohko B
### 
* **Päävalmentaja:**  Niclas Högberg
 

### 
* **Päävalmentaja:**  Mihail Tšekanov
 

### 
* **Päävalmentaja:**  Klaus Kathan
 

### 
* **Päävalmentaja:**  Yuji Iizuka
 

## Lähteet
* IIHF Sochi 2014: Womens Teams 
* Sochi 2014: Teams  

### Viitteet
Helsinki-Lehti

**Helsinki Lehti** on Helsingissä 1989–1992 ilmestynyt lehti. Lehden päätoimittaja oli Kansalaisten Yhteistoiminnan puheenjohtaja ja entinen kansanedustaja Ilkka Hakalehto. Lehti kuvasti itseään "puolueista riippumaton kansalaistoiminnan äänenkannattajaksi.". Vuosina 1958–1986 nimellä Helsinki-lehti ilmestynyt kotiseutu- ja kunnallislehti oli eri lehti.

## Lähteet
Satakunnan Sanomat

**Satakunnan Sanomat** oli Porissa vuosina 1907–1917 ilmestynyt sanomalehti. Se yhdistyi syksyllä 1917 Satakunta-lehden kanssa, joka alkoi vuoden 1918 alusta ilmestyä nimellä Satakunnan Kansa. Satakunnan Sanomat oli nuorsuomalaisten äänenkannattaja.

## Historia
Satakunnan Sanomien perustamista alettiin suunnittelmaan ensimmäistä kertaa vuonna 1905. Porissa ilmestyi jo Kansalainen-niminen suomenmielinen lehti, mutta sitä ei pidetty tarpeeksi laadukkaana ja riittävän aattellisesti toimitettuna. Keväällä 1906 perustettiin lehden julkaisijaksi Lounas-osuuskunta, joka otti nimensä kaupungissa vuosina 1887–1892 ilmestyneestä sanomalehdestä. Satakunnan Sanomien Tampereella painetut näytenumerot ilmestyivät marras-joulukuussa ja lehden ensimmäinen varsinainen numero julkaistiin 4. tammikuuta 1907. Se painettiin lehden omassa kirjapainossa, joka sijaitsi Nikolainkadulla (nyk. Valtakatu). Lehden toimitilat kirjapainoineen tuhoutuivat tulipalossa vuonna 1913. Toimitus siirtyi tämän jälkeen Nikolainkadun varrelle samalle tontille, jossa myöhemmin jatkettiin Satakunnan Kansan tekemistä aina heinäkuuhun 2009 saakka.

Kolmasti viikossa (keskiviikko, perjantai, sunnuntai) ilmestynyt Satakunnan Sanomat päätettiin syksyllä 1917 yhdistää niin ikään kolme kertaa viikossa ilmestyvään Satakuntaan, jotta kaupunkiin saatiin uusi seitsenpäiväinen sanomalehti. Myös lehtiä julkaisseet Osakeyhtiö Satakunta ja Lounas-Osakeyhtiö fuusioituivat samalla Satakunnan Kirjateollisuudeksi. Viimeinen Satakunnan Sanomien numero ilmestyi 23. joulukuuta 1917. Lehden levikki oli suurimmillaan vuonna 1915, jolloin se oli 5 500.

## Toimittajia
Lehden ensimmäinen vastaava toimittaja oli opettaja ja kunnallisneuvos Mikko Latva. Hänen jälkeensä päätoimittajan tehtävää hoitivat myöhemmät kansanedustajat Arvo Inkilä ja Frans Härmä sekä Antero Lamminen, joka jatkoi vielä Satakunnan Kansan päätoimittajana 35 vuoden ajan. Muita tunnettuja lehdessä työskennelleitä toimittajia ja avustajia olivat Mikko Saarenheimo, Eeli Granit-Ilmoniemi, J. N. Vainio, Artur Hammarström, Bruno Malmio ja Eino Salmelainen. 
### Päätoimittajat
*Mikko Latva 1907
*Arvo Inkilä 1907
*Frans Vihtori Härmä 1907–1911
*Antero Lamminen 1911–1917

## Lähteet
Madonna de la Charité, El Grecon mukaan

**Madonna de la Charité, El Grecon mukaan** on suomalaisen taiteilijan Helene Schjerfbeckin öljyvärimaalaus kankaalle vuodelta 1941. Maalaus kuuluu Ateneumin taidemuseon kokoelmiin ja kooltaan se on 46 × 33 cm.

Ateneumin taidemuseon *Madonna de la Charite, El Grecon mukaan* on yksi hänen useista 1940-luvun El Greco -töistään. Schjerfbeck maalasi 1940-luvulla suurimman osan töistään ”El Grecon mukaan”, mutta ensimmäisen jo vuonna 1928. Aiheena 1940-luvulla niissä ovat useimmiten erilaiset madonnatyypit. Schjerfbeck oli kiinnostunut El Grecon taiteesta kauan. Hän näki eläessään omien sanojensa mukaan ”yhden aidon El Grecon teoksen ja yhden kyseenalaisen”, mutta näki El Grecon maalauksista mustavalkoisia kuvia aikakauslehdissä ja kirjoissa. Häneen vetosi El Grecon dramaattisuus, ylivirittyneisyys ja El Grecon taiteen herkät ihmiset.

Schjerfbeckin *Madonna de la Charite* (Armeliaisuuden madonna) on uustulkinta El Grecon Illescasin katedraalissa olevasta suuresta maalauksesta, johon Schjerfbeck paneutui edellisenä vuonna 1940 taidekauppias Gösta Stenmanilta saamansa ranskankielisen El Greco -teoksen pohjalta. Hän maalasi näitä *Madonna de la Charite, El Grecon mukaan* -maalauksia kaksi tuona vuonna teoksen mustavalkoisen kuvan inspiroimana. Schjerfbeckin värit olivat näissä maalauksissa hänen omiaan ja poikkeavat alkuperäisteoksesta. Vaalea yleisvaikutelma, jota hallitsee himmeä liila, tumma tausta ja kasvojen vihertävä harmaanruskea väri ovat hänen valintojaan. Grecomaista dramatiikkaa hän teki maalaamalla etumuksen vaaleaksi ja tekemällä siveltimellä tummia vetoja madonnan kasvoihin ja kaulaan. Hän tavoitti maalauksiinsa loistavasti madonnan kasvojen äärettömän hellän ja herkän ilmeen. Maalauksen madonna katsoo alaspäin.

Toinen vuoden 1941 *Madonna de la Charité* -maalaus Schjerfbeckiltä on yksityiskokoelmassa Tukholmassa hieman suurempana.

## Lähteet

## Aiheesta muualla
* Suomen Kansallisgalleria: Kokoelmat: Madonna de la Charite, El Grecon mukaan. http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FTeos_9E562DB9-E269-44DE-8F2B-ECAD60C6DC43 
* Suomen Kansallisgalleria: Kokoelmat: Neitsyt Maria, El Grecon mukaan. http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FE42_Object_Identifier%2FA-2005-121
Jānis Ivanovs

**Jānis Ivanovs** (9. lokakuuta 1906 Preiļi – 27. maaliskuuta 1983 Riika) oli latvialainen säveltäjä. Hän sävelsi 21 sinfoniaa, lukuisia konserttoja ja sinfonisia runoelmia. Hän on jäänyt historiaan huomattavimpana 1950-luvun jälkipuoliskon latvialaisena sinfonisena säveltäjänä.

## Elämäkerta

Ivanovs valmistui Georg Schnéevoigtin orkesterinjohtoluokalta vuonna 1931 ja Jāzeps Vītolsin sävellysluokalta 1933. Vuodesta 1944 kuolemaansa saakka Ivanovs itse opetti säveltämistä ja orkestrointia entisessä opinahjossaan Latvian konservatoriossa. 1930-luvulla hän toimi ääni-insinöörinä ja vuosina 1944–1961 Latvian radion taiteellisena johtajana. 1930-luvulla Ivanovs oli jo luonut hyvin yksilöllisen tyylin, joka perustui myöhäisromanttisuuden, kansanomaisten ainesten ja impressionismin synteesiin. Toisen maailmansodan jälkeen tyyliin tuli vaikutteita myös ekspressionismista ja uusklassismista. 4. ja 5. sinfonia tuomittiin "formalismista" vuonna 1948 Andrei Ždanovin kampanjan aikana. Ivanovs saattoi Josif Stalinin kuoleman jälkeen hieman vapaammin jatkaa taiteellista työtään kehittämällään tyylillä muun muassa 7. (1953) ja 8. sinfoniassaan (1956).

Ivanovsin tyyli muuttui dramaattisemmaksi sekä monumentaalisemmaksi pianokonserton (1959) jälkeen 9. sinfoniasta alkaen, ja siihen tuli entistä filosofisempia vaikutteita. Tämä tyylisuuntaus oli Ivanovsin työn pohjana 21. sinfoniaan saakka (1983, viimeistellyt ja orkestroinut Juris Karlsons). Ivanovsin teosten dramaattiset aspektit ovat monikerroksisia. Yksi niistä on "yksilö vs. ihmiskunta" -jaottelu, ja toinen liittyy ulkopuolisen maailman konflikteihin.

## Lähteet
Utah Olympic Park Track

**Utah Olympic Park Track** on kelkkailurata Utah Olympic Parkissa Summitin piirikunnassa Utahissa Yhdysvalloissa. 

Utah Olympic Park Track rakennettiin Salt Lake Cityn talviolympialaisia varten.

## Tietoja radasta

## Ennätykset

### Starttiennätykset

### Rataennätykset

## Lähteet
* Utah Olympic Park utaholympiclegacy.org 
* Park City  IBSF.org 
* Park City (USA) FIL-luge.org 

### Viitteet
Bluegrass (alue)

**Bluegrass** on alue Yhdysvalloissa, Kentuckyn osavaltiossa. Se on osavaltion parasta maanviljelysseutua ja asutettiin siksi ensimmäisenä. "Sinistä ruohoa" tarkoittavan nimensä se on saanut alueella yleisenä kasvavasta, sinertävänsävyisestä  niittynurmikasta. Siitä tuli tunnettu hevostenkasvatusalue: niittynurmikka pumppaa maaperästä kalsiumia joka vahvistaa hevosten luita.

Nykyisin noin puolet Kentuckyn asukkaista asuu bluegrass-alueella. Sen  suurimpia kaupunkeja ovat Louisville ja Lexington.

## Lähteet
Omakuva, en face

**Omakuva, en face I** on suomalaisen taiteilijan Helene Schjerfbeckin öljyvärimaalaus kankaalle vuodelta 1945. Tämä Ateneumin taidemuseon kokoelmiin vuonna 2005 lahjoitettu maalaus on kooltaan 39,5×31 cm.

Schjerfbeck asui kaksi viimeistä vuottaan Ruotsissa Saltsjöbadenin kylpylähotellissa, jonne hän muutti 22. helmikuuta 1944. Saltsjöbadenissa taiteilija maalasi vielä useita teoksia kuvaten niissä ympäristöään, uustulkintoja varhaisemmista teoksistaan sekä muun muassa yli 20 omakuvaa. Omakuvia, jotka yleensä käsittävät pelkät kasvot, hän teki öljyväreillä, hiilellä, lyijykynällä, vesiväreillä sekä laveeraamalla. *Omakuva, en face I* on erisävyisillä ruskean väreillä maalattu teos, jossa kasvonpiirteiltään kulmikkaaksi maalattu nainen katsoo pystypäin silmäkulmastaan vasemmalle alaviistoon.

Vuodelta 1945 on Ateneumin kokoelmissa myös sinne vuonna 1995 ostettu Schjerfbeckin lyijykynällä piirretty *Omakuva*, 16×14,5 cm.

## Lähteet

## Aiheesta muualla

* Suomen Kansallisgalleria: Kokoelmat: Omakuva, en face I  - teoksen tiedot ja kuva.
* Suomen Kansallisgalleria: Kokoelmat: Omakuva, 1945  - teoksen tiedot ja kuva.
Datame

**Datame Oy** oli suomalainen Finnet-ryhmän @450-verkon laajakaistaoperaattori. Yhtiö meni konkurssiin 2013, jolloin myös @450-verkko suljettiin Suomessa.

Datame Oy:n päätuote oli @450-laajakaista, langaton tietoliikenneyhteys, jonka toiminta-alue kattoi koko Suomen. Datame hankki @450-verkon Digita Oy:ltä 2011. Viime vaiheessa yhteys käytti CDMA-tekniikkaa, jolla yhtiön mukaan pystyttiin saavuttamaan 0,3 – 10M nopeus. Laajakaistayhteyden päätelaitteiksi sopivat nettitikku ja langaton reititin.

Puhelinpalveluita Datame Oy tarjosi tytäryhtiönsä Dicame Oy:n kautta.

Datame Oy:n omisti 11 Finnet-yhtiötä, jotka olivat PPO-Yhtiöt Oy, Kymen Puhelin Oy, Telekarelia Oy, Pohjois-Hämeen Puhelin Oy, Ikaalisten-Parkanon Puhelin Oy, JAPO (Alajärven Puhelinosuuskunta), Laitilan Puhelin Osk, Härkätien Puhelin Oy, Vakka-Suomen Puhelin Oy, Eurajoen Puhelin Osk ja Keikyän Puhelin Osk. Datame Oy asetettiin konkurssiin 28.11.2013 omistajien hakemuksesta samaan aikaan tytäryhtiö Dicame Oy:n kanssa. Konkurssin syyksi ilmoitettiin muuttunut markkinatilanne ja toimintaympäristö sekä se, etteivät omistajat halunneet antaa lisää pääomaa eikä liiketoimintojen myynti onnistunut. Konkurssin jälkeen @450-laajakaista suljettiin.

Vuodesta 2014 lähtien Ukkoverkot Oy on tarjonnut entisen @450-verkon taajuudella omia LTE-tekniikalla toteutettuja laajakaistapalvelujaan.

## Lähteet
Indigo Girls

**Indigo Girls** on yhdysvaltalainen folk rock -duo, jonka muusikot ovat Amy Ray ja Emily Saliers. 

## Historia
Ray ja Saliers tutustuivat Laurel Ridgen peruskoulussa Decaturissa, Georgiassa ja alkoivat high school -aikana esiintymään duona nimellä Saliers & Ray. Myöhemmin he alkoivat B Band -nimellä esiintymään kykykilpailuissa ja open mic -tilaisuuksissa ympäri Atlantaa. Vuonna 1981 duo äänitti ensimmäisen demonsa Rayn kellarissa. Neljä vuotta esinnyttyään he alkoivat käyttää nimeä Indigo Girls ja julkaisivat ensimmäiset singlensä Atlantan radioasemille. Ensimmäinen albumi *Strange Fruit* julkaistiin pienmerkillä vuonna 1987. Vuotta myöhemmin yhtye kiinnitettiin Epic Recordsille. Alkuvuodesta 1989 single ”Closer to Fine” ja albumi *[[Indigo Girls (albumi)|Indigo Girls]]* olivat menestyksiä ja toivat yhtyeelle ”Best Contemporary Folk Album” -luokassa Grammy-palkinnon. He olivat myös ehdolla parhaan uuden artistin palkinnon saajaksi (Milli Vanilli voitti). 

Indigo Girls levytti Epic/Sony Recordsille yhdeksän albumia, kunnes jättivät yhtiön vuonna 2007. He olivat lyhyen aikaa American Recordsilla kunnes perustivat oman levy-yhtiönsä IG Recordingsin. Amy Ray on levyttänyt myös soololevyjä ja hänellä on oma voittoa tavoittelematon, riippumaton levymerkki Daemon Records. Yhdessä Winona LaDuken kanssa Indigo Girls on perustanut hyväntekeväisyysjärjestön nimeltään Honor the Earth, jonka kautta he ovat käynnistäneet ympäristöön ja sosiaaliseen oikeudenmukaisuuteen liittyviä kampanjoita, joiden kohteena ovat olleet muun muassa Amerikan alkuperäiskansat.

## Diskografia
### Studioalbumit
* Strange Fire (1987, alkuperäinen 11 kappaleen versio, uudelleenjulkaistu 10 kappaleen versio vuonna 1989 Epicin kautta) US #159
* Indigo Girls (1989) US #22
* Nomads Indians Saints (1990) US #43
* Rites of Passage (1992) US #21
* Swamp Ophelia (1994) US #9, UK #66
* Shaming of the Sun (1997) US #7
* Come on Now Social (1999) US #34
* Become You (2002) US #30
* All That We Let In (2004) US #35
* Despite Our Differences (2006) US #44
* Poseidon and the Bitter Bug (2009) US #29
* Holly Happy Days (2010)
* Beauty Queen Sister (2011) #35

### Livealbumit
* Back on the Bus, Y'all (Live EP, 1991)
* 1200 Curfews (1995) US #40
* Perfect World (EP) (live, 2004)
* Staring Down the Brilliant Dream (live, 2010)

### Kokoelmat
* Deadicated (1991)
* 4.5 (UK and Australia only, 1995) UK #43[13]
* Retrospective (2000) US #128
* Rarities (2005) US #159
* Where Have All the Flowers Gone: A Tribute To Pete Seeger
* "The Essential Indigo Girls" (2013)

## Lähteet

## Aiheesta muualla
* Viralliset kotisivut
Ruta Vintule

**Ruta Vintule** (s. 6. tammikuuta 1944 Riika) on latvialainen säveltäjä. Hän opiskeli pianonsoittoa sekä säveltämistä ja valmistui Jānis Ivanovsin sävellysluokalta vuonna 1967. Hän on työskennellyt muun muassa naiskuoro Dzintarsin ja Latvian akateemisen valtionkuoron säestäjänä. Säveltäjänä Vintule on keskittynyt kamariteosten ja kuoromusiikin luomiseen. Merkittävissä määrin hän on säveltänyt seka- ja naiskuoroille. Hänen teoksilleen luonteenomaista on lyyrinen ilmaisu, romanttisuus ja impressionistisiin perinteisiin juurensa juontava musiikillinen kieli.

## Lähteet

## Aiheesta muualla
* AllMusic: Ruta Vintule
Stade Olympique de Bellevarde

**Stade Olympique de Bellevarde** (myös **La Face de Bellevarde**) on laskettelurinne Val d’Isèressa Ranskassa.

Stade Olympique de Bellevarden suunnitteli Bernhard Russi Albertvillen olympialaisiin miesten alppihiihtokilpailuja varten. Rinteessä järjestettiin Albertvillen olympialaisten miesten alppihiihtokilpailut erikoispujottelua lukuun ottamatta ja vuoden 2009 MM-kilpailuiden miesten kilpailut ja naisten tekniikkalajikilpailut. Rinteellä lasketaan myös vuosittain miesten alppihiihdon maailmancupin osakilpailuja.

Suurpujottelurinteen nimetyt paikat ovat seuraavat: Passage de la Route, Le Rocher, Slalom Start, Le Stade Olympique ja La Flamme.

## Lähteet
* Val d’Isère Ski area ValdIsere.com 
* Piste Map – Val d’Isère ValdIsere.com 
* Val d’Isère La Face de Bellevarde  danslestracesdeschampions-eurosport.canalsat.fr 
* The Bellevarde Face  worldcup-ValdIsere.com 
* History  worldcup-ValdIsere.com 
* Results – Val d’Isère fis-ski.com 

### Viitteet
Arnold Sports Festival

**Arnold Sports Festival**, aiemmin **'Arnold Classic** on vuosittain Ohion osavaltion Columbuksessa järjestettävä neljä päivää kestävä urheilutapahtuma, joka keskittyy erityisesti kehonrakennukseen ja fitness-urheiluun. Tapahtuma on nimetty sen toisen järjestäjän, Arnold Schwarzeneggerin mukaan.

## Historia
Arnold Sports Festivalin taustalla on vuonna 1970 Columbuksessa järjestetyt painonnoston maailmanmestaruuskilpailut. Niitä organisoimassa ollut Jim Larimer sai idean järjestää niiden yhteydessä kehonrakennuskilpailun. Kilpailuun osallistui myös nuori itävaltalainen Arnold Schwarzenegger, joka vakuuttui järjestelyistä ja ilmoitti Larimerille haluavansa olla mukana järjestää Columbuksessa kehonrakennuskilpailuja aktiiviuransa jälkeen.

Schwarzenegger palasi Columbukseen 1975 ja sopi Larimerin kanssa tulevista kehonrakennuskilpailuista. He järjestivät Columbuksessa vuodesta 1976 alkaen viisi Mr. Olympia -kilpailua ja useita Mr. World- ja Mr. Universe -kilpailuja. Arnold Classic -tapahtuma käynnistyi lopulta vuonna 1989. Tapahtuma alkoi pian kasvaa, ja ensimmäisenä sen yhteyteen lisättiin Fitness Expo, jonka päälavalla esiintyi voimamiehiä, painonnostajia ja kädenvääntökilpailuja. Expon jälkeen ohjelmaan tuli oheistoimintoina erilaisia urheilutapahtumia, joita käydään varsinaisen tapahtumakeskuksen lisäksi Ohion osavaltionyliopiston kampusalueella, Columbuksen keskustassa ja läheisessä jääkiekkohallissa.

## Lähteet

## Aiheesta muualla
*Kotisivut
Pikkulatuskamonarkki

**Pikkulatuskamonarkki** (*Machaerirhynchus flaviventer*) on latuskamonarkkien heimoon kuuluva varpuslintu.

## Levinneisyys
Pikkulatuskamonarkkia tavataan Australiassa, Indonesiassa ja Papua-Uudessa-Guineassa. Lajin kannankehitys on vakaa, ja se on luokiteltu elinvoimaiseksi.

## Lähteet
Nurmen lava

**Nurmen lava** sijaitsee Nurmen kylässä Lempäälässä. Lavan toiminnasta vastaa paikallinen Lions Club Lempäälä. Toimintaa pyöritetään talkoilla, ja tuotto menee paikalliseen hyväntekeväisyyteen. Lavalla on tanssit perjantaisin, ja yleisökeskiarvo on 400 tanssijaa illassa.

## Historia
Nurmen lava on Oulun Yliopiston selvityksessä todettu Suomen vanhimmaksi toimivaksi tanssilavaksi. Vuonna 1912 Nurmen VPK rakensi tanssilavan talkoilla. Kun lava oli toiminut vuoden pari, niin seuraavana talvena sen katto romahti. Katto korjattiin ja sen rakenteita vahvistettiin.

## Lähteet
Puut ja auringonlasku, Hiidenvesi

**Puut ja auringonlasku, Hiidenvesi** on taiteilija Helene Schjerfbeckin hiili- ja vesivärityö paperille vuodelta 1942. Kooltaan maalaus on 24,5×28,5 cm ja se kuuluu Ateneumin taidemuseon Nanny ja Yrjö Kauniston lahjoituskokoelmaan vuodelta 2005.

Vuonna 1942 Schjerfbeck täytti 80 vuotta. Hän siirtyi helmikuussa 1942 Nummelan Luontolan parantolaan, jossa hän maalasi useita teoksia. Läheinen Hiidenvesi-järvi oli yksi hänen maalausaiheitaan. *Puut ja auringonlasku, Hiidenvesi* -maalaus on yksi näitä Hiidenvesi-maalauksia, joita aiheen lisäksi yhdistää tumma harmaa väri.

Lokakuussa 1942 suomalaissyntyinen Gösta Stenman järjesti Tukholmassa juhlanäyttelyn: Schjerfbeckin Hyllningsutställning, jossa oli esillä luettelon mukaan 110 teosta. Schjerfbeck valittiinkin juhlavuoden kunniaksi Tukholman Vapaiden taiteiden akatemian ulkomaisen luokan jäseneksi. Schjerfbeck itse iloitsi varsinkin siitä, että heidän nimilistassaan oli hänen edellään nimi Pablo Picasso.

## Lähteet

## Aiheesta muualla
* Suomen Kansallisgalleria: Kokoelmat: Puut ja auringonlasku, Hiidenvesi. http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FTeos_7A38FC72-EAFF-49FD-B11D-0B4347CE5CE8
Isolatuskamonarkki

**Isolatuskamonarkki** (*Machaerirhynchus nigripectus*) on latuskamonarkkien heimoon kuuluva varpuslintu.

## Levinneisyys
Isolatuskamonarkkia tavataan Indonesiassa ja Papua-Uudessa-Guineassa. Lajia on kuvattu melko yleiseksi, ja se on luokiteltu elinvoimaiseksi.

## Lähteet
Corviglia

**Corviglia** on talviurheilukeskus Sankt Moritzin, Celerina/Schlarignan ja Samedanin kunnissa Sveitsissä. Se kuuluu Engadin – St. Moritz -matkailualueeseen ja on alueen suurin laskettelukeskus.

Siellä on järjestetty vuoden 1948 talviolympialaisten alppihiihtokilpailut ja vuosien 1934, 1974, 2003 ja 2017 alppihiihdon maailmanmestaruuskilpailut. Corviglian rinteillä lasketaan vuosittain alppihiihdon maailmancupin osakilpailuja.

## Hissit
Corviglian laskettelukeskuksessa on 24 hiihtohissiä, joista kaksi on funikulaaria, kolme gondolihissiä, kaksi 6 hengen tuolihissiä, kahdeksan 4 hengen tuolihissiä, yksi 3 hengen tuolihissi, yksi 2 hengen tuolihissi, kolme ankkurihissiä ja neljä mattohissiä.

## Rinteet
Corviglian laskettelukeskuksessa on 33 laskettelurinnettä ja laskettelupuisto Corviglia Snowpark. Laskettelurinteitä ovat muun muassa Olympia, Corviglia Run ja Paradiso.

## Lähteet
*Corviglia: Skiing IN ENGADIN ST. MORITZ engadin.stmoritz.ch 

### Viitteet
Collide with the Sky

**Collide with the Sky** on amerikkalaisen Pierce the Veil -yhtyeen kolmas kokonainen studioalbumi. Se julkaistiin 17. heinäkuuta 2012.

## Albumin kuvitus
Laulaja ja kitaristi Vic Fuentesin mukaan albumin kuvituksen teema on hypätä pois maasta joka rikkoutuu allasi. "Ajatuksena on tuoda toivoa kaaoksen keskelle, joka tapahtuu ympärilläsi. Jos maa olisi hajoamassa jalkojesi alta, ensimmäinen reaktiosi voisi olla juosta ja hypätä turvaan, silloin olet pysähtynyt ilmaan johon minä keskityn. Silti et tiedä putoaako vai lentääkö henkilö. Siinä on kyse itsensä vapauttamisesta asioista jotka hajoavat tai painuvat kasaan elämässä, ja toivon löytämisestä epätoivon keskeltä."

## Julkaisu ja vastaanotto
Levy on bändin ensimmäinen Fearless Recordsilla. Heidän kaksi edellistä albumiaan julkaistiin Equal Visionilla. Se tehtiin ennakkotilattavaksi Merchnoween 6. kesäkuuta 2012. Albumin julkaisua tuki bändin kiertely osana 2012 Vans Warpe Touria heinä- ja elokuun aikana kuten heidän ensimmäinen pääesiintyminen syyskuussa. Albumin ensimmäinen single, "King for a Day" julkaistiin 5. kesäkuuta 2012. Siinä laulaa myös Sleeping with Sirensin laulaja Kellin Quinn. "Bulls in the Bronx" valittiin toiseksi singleksi ja julkaistiin 26. kesäkuuta 2012. Albumi pääsi US Billboard 200 listalle sijoituksella 12, myyden yli 27&nbsp;000 kopiota ensimmäisellä debyyttiviikollaan. Tämä merkitsi suurta edistystä yhtyeelle, vaikka albumi vuoti internetiin neljä viikkoa ennen virallista julkaisua. 6. elokuuta yhtye julkaisi musiikkivideon kappaleelle "King for a Day".

Albumi sai hyvän vastaanoton kriitikoilta. Alternative Press antoi albumille 4/5 tähteä  kommentoiden seuraavasti: "Collide with the Sky on PTV:n parasta aikaansaannosta tähän mennessä." He ylistivät albumia popin voimaksi "Props & Mayhemissa" sanoen, että sinun täytyisi ladata "Tangle in the Great Escape." AbsolutePunk kommentoi, että albumi on "valmis jatkamaan Pierce the Veilin vakaata työtä ylös asti" sisältäen että se todistaa Pierce the Veilin olevan vielä askeleen edellä muita, kun puhutaan post-hardcoren palasien yhdistelystä, ja he eivät pudota palloa pitkään aikaan.

Toukokuuhun 2013 mennessä albumi oli myynyt 120&nbsp;000 kopiota.

## Kappaleet
# 
# 
# 
# 
# 
# 
# 
# 
# 
# 
# 
# 

### iTunes bonuskappale
#

### Amazon bonuskappale
#

## Kokoonpano
* Vic Fuentes – laulu, rytmikitara, koskettimet, piano
* Mike Fuentes – rummut, lyömäsoittimet
* Jaime Preciado – bassokitara, taustalaulu
* Tony Perry – soolokitara

### Vierailevat muusikot
* Kellin Quinn – laulu (kappale ”King for a Day”
* Jason Butler – laulu (kappale ”Tangled in the Great Escape”
* Lindsey Stamey – laulu (kappale ”Hold on Till May”
* Dave Yaden – piano, koskettimet

## Lähteet
Yliskylän venehauta

**Yliskylän venehauta** on esikristillisen ajan lopulta peräisin oleva polttohauta. Se on Perniön Yliskylässä ruumiskalmiston yhteydessä. Se on yksi vajaasta neljästäkymmenestä Suomessa löydetystä venehautauksesta ja ensimmäinen, jota on tutkittu tieteellisesti. Hjalmar Appelgren tutki Yliskylän venehautauksen 1883. Hautaus löytyi Perniön kirkkomaata laajennettaessa.

Esineiden määrä tässä haudassa oli poikkeuksellisen suuri: neljä miekkaa (väännetty sykkyrään), kuusi kilvenkupuraa ja niiden kädensijat (ns. suomalaista tyyppiä, käytössä Merovinkiajan alkupuolella), kuusi keihäänkärkeä (putkellista mallia, "Yliskylän tyyppiä"), yksi väkipuukko ja kolme muuta suurehkoa veistä, yksi nuolenkärki, hevosen kuolaimet, piiskanvarsi, poikkeuksellisen upea vyö (Solki hopeoitua rautaa, leveäkantainen paljin pronssia. Tämäntyyppinen solki on ollut erittäin yleinen kaikkialla Euroopassa merovingiajalla, mutta Suomessa sen käyttö rajoittuu 600-luvulle). Runsaasti oli myös erilaisia tarve-esineitä.

Kumpu on kiven- ja maansekainen sekä 60–70 cm laaja ja 30–40 cm korkea, ja sen alle on haudattu veneessä varusteineen poltetun vainajien jäännökset. Vainajia on ilmeisesti ollut miekkojen määrän perusteella ainakin neljä, joskin kilpiä on kuusi kappaletta. Yliskylän venehautauksessa haudatut soturit olivat varustetut aikakautensa parhaalla aseistuksella ja korostivat merovingiajan sotaista henkeä, mikä ilmeni myös Suomen kaltaisessa periferiassa. Miekansäilät on taivutettu kasaan.

Veneen pituudeksi on niittinaulojen määrän (yli 800 ja lisäksi rautaisia sinkilöitä sekä niittien yhdistämiä rautalevyjä) perusteella arvioitu noin 15 metriä. Hauta on ajoitettu 600-luvulle. Kyseessä on tärkeän päällikön hauta ja Skandinaviassa useiden kilpien esiintymistä haudassa on pidetty merkkinä merikuninkaan haudasta.

## Lähteet
Yli-Kurkikoski

**Yli-Kurkikoski** on koski Iijoessa Pudasjärvellä Pohjois-Pohjanmaalla. Sen putouskorkeus on 8,3 metriä.

## Lähteet
Pioneer Memorial Cemetery

**Pioneer Memorial Cemetery** on uudisasukkaiden hautausmaa Cincinnatissa Ohiossa. Se sijaitsee Columbia-Tusculumin alueella lähellä Lunkenin lentokenttää. Hautausmaa, jolle on haudattu vapaussodan ja sisällissodan veteraaneja, on Hamiltonin piirikunnan vanhin.

Hautausmaalta löydettiin vuonna 1958 metsämaakaudelle ajoitetun intiaanikylän jäänteet, mutta paikalla ei suoritettu kaivauksia. Alue oli hoitamatta vuoteen 1967, jolloin kaupunki aloitti kunnostusprojektin.

## Lähteet

## Aiheesta muualla
*Find A Grave : Columbia Baptist Church Cemetery
Tālivaldis Ķeniņš

**Tālivaldis Ķeniņš** (22. huhtikuuta 1919 Liepāja – 21. tammikuuta 2008 Toronto) oli latvialaissyntyinen, Kanadaan siirtynyt säveltäjä.

Ķeniņš aloitti musiikin opintonsa Lūcija Garūtan kanssa ja jatkoi niitä Ranskaan vanhempiensa kanssa muutettuaan Grenoblessa Henri Millerin johdolla. Hän sai sävellysopetusta Latvian valtionkonservatoriossa Jāzeps Vītolsilta, mutta toisen maailmansodan jälkeen hän palasi Ranskaan, jossa hän pääsi Pariisin konservatorioon. Siellä häntä opettivat Tony Aubin ja Olivier Messiaen. Vuonna 1950 Ķeniņš valmistui, ja hän oli sävellyksen ensipalkinnon voittaja. Vuonna 1951 hän muutti vaimonsa kanssa Kanadaan. Siellä hän muun muassa toimi latvialaisen seurakunnan urkurina ja opetti Toronton yliopistossa, jonka sävellysjaosta hän johti 1970-luvun lopussa.

Vuonna 1959 Ķeniņš perusti Toronto Latvian Concert Associationin. Hän kuului Canadian League of Composersiin ja toimi sen puheenjohtajana vuosina 1973–1974. Säveltäjän tuotantoon kuuluu muun muassa kahdeksan sinfoniaa, kaksitoista konserttoa, kantaatteja, kuoro- ja pianoteoksia sekä sävellyksiä erilaisille kamarikokoonpanoille. Ķeniņš otettiin Kolmen tähden ritarikuntaan. Hän oli Latvian Jāzeps Vītols -musiikkiakatemian kunniaprofessori ja toimi kaikkiaan 32 vuotta Toronton yliopistossa ennen emeritusprofessoriksi jäämistään.

## Lähteet
Alleghenyn laakio

**Alleghenyn laakio** eli **Appalakkien laakio** on kumpuileva ylänköalue, joka käsittää Appalakkien länsiosan. Se ulottuu Mohawk-joen laaksosta New Yorkin osavaltiossa lounaaseen Cumberlandin laakioon rajalle Länsi-Virginian eteläosissa. Sen maasto viettää pääosin luoteeseen, mutta joet rajaavat siitä vuoriketjuja kuten Catskillvuoret ja Alleghenyvuoret. Alueen eteläosa kuuluu Ohiojoen valuma-alueeseen, kun taas pohjoisosa jakautuu Alleghenyn, Delawaren ja Susquehannan valuma-alueisiin. Pohjoisin osa on jääkauden jäljiltä pyöreämuotoisesti kumpuilevaa, kun taas eteläisemmässä osassa rinteet ovat jyrkempiä ja maisemat jylhempiä.

Alueen taloudellinen merkitys perustuu kivihiili-, öljy- ja maakaasuvaroihin.

## Lähteet

## Aiheesta muualla
Imant Raminsh

**Imant Karlis Raminsh** (s. 18. syyskuuta 1943 Ventspils) on Kanadan kansalaisuuden vuonna 1954 saanut latvialaissyntyinen säveltäjä, kapellimestari, viulisti ja pedagogi. Hän opiskeli Toronton musiikkikonservatoriossa viulunsoittoa Albert Pratzin johdolla ja sitten Toronton yliopistossa. Sävellysopetusta hän sai Tālivaldis Ķeniņšiltä. 

Raminsh oli vuonna 1971 New Caledonia Chamber Orchestran perustava kapellimestari. Hän johti Okanaganin sinfoniaorkesterin kuoroa vuosina 1978–1982 ja toimi myös saman orkesterin viulistina. Hän perusti Aura-kamarikuoron vuonna 1979 ja Okanaganin nuoriso-orkesterin 1989. Hän on opettanut musiikin teoriaa yksityisesti ja vuodesta 1977 lähtien Vernon Music Schoolissa. 

Varhaisella urallaan Raminsh sai tunnettavuutta varsinkin kuoroteoksillaan, mutta hän siirtyi onnistuneesti instrumentaaliseen säveltämiseen 1990-luvulla. Hänen viulukonserttonsa (1997) oli Vancouverin sinfoniaorkesterin kantaesittämä, ja hän sävelsi myös fagottikonserton, joka kantaesitettiin huhtikuussa 2000. Joissain teoksissaan Raminsh on yhdistänyt kuoron ja soitinmusiikin maailmat. Näihin kuuluu *Symphony of Psalms* (yhdeksänosainen kappale kuorolle ja orkesterille, laulettu kahdeksalla kielellä). Tämä teos kantaesitettiin Carnegie Hallissa huhtikuussa 2002. Raminsh sävelsi lastenoopperan *The Nightingale*, joka kantaesitettiin vuonna 2005.

Vuonna 2006 Raminsh otettiin Latvian Kolmen tähden ritarikuntaan.

## Lähteet
Masahiro Tanaka

**Masahiro Tanaka** (, s. 1. marraskuuta 1988 Itami) on japanilainen baseballpelaaja, joka on vuodesta 2014 lähtien edustanut MLB-liigassa pelaavaa New York Yankeesiä.  Hänen pelipaikkansa on syöttäjä.

Ennen Pohjois-Amerikan kentille siirtymistään Tanaka pelasi NPB-liigan Tohoku Rakuten Golden Eaglesissa. 

## Lähteet
Rockdale Temple

**Rockdale Temple** on vanhin juutalaisseurakunta Alleghenyvuorten länsipuolella ja samalla Ohion vanhin, toiseksi vanhin aškenasiseurakunta ja yksi vanhimmista synagogista Yhdysvalloissa. Se sijaitsee Amberleyssa, joka on Cincinnatin esikaupunkialuetta.

Kymmenen englantilaissyntyisen ortodoksijuutalaisen ryhmä perusti Congregation Bene Israelin vuonna 1824. Juutalaisväestön muutto Avondalen ja Walnut Hillsin lähiöihin johti Rockdale Templen rakentamiseen vuonna 1906. Uusin synagoga on rakennettu vuonna 1970.

## Lähteet

## Aiheesta muualla
*Virallinen sivu
Fulin

**Fulin** voi tarkoittaa seuraavia:

* Fulin, Itä-Roomasta vanhoissa kiinalaisissa lähteissä käytetty nimi; katso Daqin
* Fulin, Kiinan Qing-dynastian ensimmäisen keisari Shunzhin alkuperäinen nimi
Great Black Swamp

**Great Black Swamp** on entinen suoalue Yhdysvalloissa Ohion osavaltiossa Eriejärven lounaispuolella. Alue kuivatettiin 1800-luvun loppupuolella ja on nykyisin Yhdysvaltojen viljavimpia peltomaita.

Alkujaan alue oli lähes 200 km pitkä ja 65 km leveä.

## Lähteet
Mehrzad Marashi

**Mehrzad Marashi** (s. 20. syyskuuta 1980) on iranilaissyntyinen, Saksaan siirtynyt poplaulaja. Hän voitti *[[Deutschland sucht den Superstar]]* -kilpailun vuonna 2010.

Marashi muutti 6-vuotiaana perheineen Hampuriin. Hän sai vaikutteita Xavier Naidoolta, Lionel Richieltä ja Boyz II Meniltä. Hän sai vuonna 2006 levytyssopimuksen Warner Music Groupilta, mutta hänen singleistään "She's Gone" ja "Es tut mir Leid" kumpikaan ei ollut hitti. Uransa tässä vaiheessa Marashi käytti itsestään nimeä Marasco. Debyyttialbuminsa, nimeltään *New Life*, Marashi julkaisi Sony Musicin kautta vuonna 2010. Tämä albumi pääsi Saksan listoilla sijalle viisi, Sveitsissä yhdeksänneksi ja Itävallassa kolmanneksi. Kaikissa näissä maissa single "Don't Believe" otti listojen ykköspaikan.

## Lähteet
Silence 4

**Silence 4** on portugalilainen rockyhtye. David Fonseca ja Tozé Pedrosa päättivät perustaa yhtyeen Leiriassa vuonna 1995. Kokoonpanon täydensivät seuraavana vuonna Sofia Lisboa ja Rui Costa. Yhtye otti pääkielekseen englannin ja keskittyi enimmäkseen akustiseen musiikkiin. Kolme vuotta Silence 4:n perustamisen jälkeen sen debyyttialbumi *Silence Becomes It* sai kriitikoilta ja yleisöltä innostuneen vastaanoton. Toisena albumina julkaistiin *Only Pain Is Real* (2000).

## Lähteet
Kaartin halli

**Kaartin halli** (myös **Kaartin kauppahalli, Kaartintorin halli** tai **Kasarmitorin halli**) oli arkkitehti Selim A. Lindqvistin suunnittelema, Helsingin Kasarmintorin länsilaidalla sijainnut jugendtyyliä edustanut matala, basaari-tyyppinen kauppahalli. Rakennus valmistui vuonna 1906.

Hallissa toimi vuokralla noin sata kauppiasta. Heidän ja yleisestä vastustuksesta huolimatta rakennus purettiin vuonna 1958, ja tilalle valmistui kaksi vuotta myöhemmin halliyhtiön tilaama ja arkkitehti Iikka Martaksen suunnittelema väliaikainen näyttely- ja liikerakennus. Uudempi rakennus on yhä käytössä.

## Lähteet
Toivon neitsyt

**Toivon neitsyt** tarkoittaa kertomusta Neitsyt Marian ilmestymisestä Ranskan Pontmainissa 17. tammikuuta 1871. 

Saksan-Ranskan sodan 1870–1871 päättyessä koettiin Ranskassa Neitsyt Marian ilmestys, jonka huomasi aluksi Barbadette-perheen vanhemmat ja kaksi kolmesta lapsesta. Myöhemmin paikalle kerääntyi kylän väki ja pappeja kaukaakin. Ilmestys oli taivaalle ilmestynyt naishahmo, jolla oli sininen asu kenkiä myöten. Asussa oli kullanvärisiä tähtiä. Hahmolla oli myös kruunu, jonka alaosassa oli musta nauha. Ilmestyksen on roomalaiskatolinen kirkko dokumentoinut, ja siitä on tehty useita havainnollisia kuvituksia.

Ilmestys on vaikuttanut kirkkotaiteeseen, ja siitä on syntynyt uusi Neitsyt Marian tyyppi, jolla on kokosininen puku kenkiä myöten ja puvussa kultaisia tähtiä. Lisäksi ilmestyksellä on paikallista merkitystä, sillä ilmestyspaikkakunnalla käy vuosittain noin 200&nbsp;000 paikallista matkailijaa. Ulkomaalaisia käy lähinnä Saksasta. Kanadassa on nimetty yksi kylä ilmestyksen mukaan: Notre-Dame-de-Pontmain, Quebec. 

## Aiheesta muualla
*
Amir Ali-Akbari

**Amir Aziz Ali-Akbari** (, s. 11. joulukuuta 1987 Šahriar) on iranilainen aktiiviuransa lopettanut kreikkalais-roomalaisen tyylin painija, maailman- ja Aasian mestari. Nykyään hän taistelee vapaaottelijana Japanin Rizin FC promotiossa, jossa hän on promotion suurimpia tähtiä. Vuonna 2016 hän sijoittui toiseksi vuosittaisessa Rizin Grand Prix MMA turnauksessa, häviten finaalissa alan veteraanille Mirco Crocopille.

Pääasiassa 96 ja 120 kg:n sarjoissa kilpaillut Ali-Akbari voitti maailmanmestaruuden Moskovassa 2010 ja MM-pronssin sekä Aasian mestaruuden vuonna 2009. Vuonna 2013 hän voitti Budapestin MM-kilpailuissa sarjan 120 kg maailmanmestaruuden, mutta hänen kisoissa antamansa dopingnäyte sisälsi anabolisia steroideja. Ali-Akbari menetti Budapestin MM-kultansa, ja koska hän oli jäänyt kiinni dopingin käytöstä aikaisemminkin, langetti FILA iranilaiselle elinikäisen kilpailukiellon.

## Lähteet
* Aliakbari, Amir (IRI) iat.uni-leipzig-de 

### Viitteet
Beñat Intxausti

**Beñat Intxausti Elorriaga** (s. 20. maaliskuuta 1986 Zornotza, Baskimaa) on espanjalainen maantiepyöräilijä. Hän aloitti ammattilaisuransa Saunier Duval - Scott -tallissa 2008, siirtyi Euskaltel-Euskadiin kaudeksi 2010, kilpaili Team Movistarissa 2011–2015, Team Skyssa 2016−2018 ja viimeisellä ammattilaiskaudellaan 2019 Euskadi Basque Country-Murias -joukkueessa. Hän menestyi pääasiassa etappikilpailuissa. Hän voitti UCI World Tour -sarjaan kuuluneen Pekingin ympäriajon 2013. Italian ympäriajossa hän voitti etapin 2013 ja 2015.

## Saavutuksia

Lähteet: Cyclingbase, Cycling Archives
;2010
:Baskimaan ympäriajo, kokonaiskilpailussa toinen
:Vuelta Asturias, 3b-etapin (aika-ajo) voitto
;2011
:Baskimaan ympäriajo, kokonaiskilpailussa neljäs
:Tour de Romandie, kokonaiskilpailussa viides
:Espanjan ympäriajo, 11. etapilla toinen
;2012
:Vuelta Asturias, kokonaiskilpailun voitto
:Italian ympäriajo, 8. etapilla toinen
:Espanjan ympäriajo, kokonaiskilpailussa kymmenes, 1. etapin (joukkueaika-ajo) voitto
;2013
:Italian ympäriajo, kokonaiskilpailussa kahdeksas, 16. etapin voitto
:Pekingin ympäriajo, kokonaiskilpailun ja 4. etapin voitto
;2014
:Tour de Romandie, kokonaiskilpailussa kuudes
:Puolan ympäriajo, kokonaiskilpailussa kolmas
;2015
:Italian ympäriajo, 8. etapin voitto
:Critérium du Dauphiné, kokonaiskilpailussa neljäs

## Lähteet
Péter Farkas

**Péter Farkas** (s. 14. elokuuta 1968 Budapest) on unkarilainen kreikkalais-roomalaisen painin olympiavoittaja, maailman- ja Euroopan-mestari. Hän edusti aktiiviurallaan budapestilaista Újpesti TE -seuraa ja häntä valmensi Ferenc Kocsis. Hän on pituudeltaan 168&nbsp;cm.

Farkas voitti nuorten Euroopan-mestaruuden 90&nbsp;kg:n sarjassa 1988 ja sijoittui samassa painoluokassa neljänneksi miesten EM-kilpailuissa 1989. Hän voitti 82-kiloisissa maailmanmestaruuden Ostiassa 1990, Euroopan-mestaruuden Aschaffenburgissa 1991 ja maailmanmestaruuden Varnassa 1991. Hän voitti 82&nbsp;kg:n sarjassa olympiakultaa Barcelonassa 1992 kukistettuaan loppuottelussa puolalaisen Piotr Stępieńin pistein 6–1. Hän sijoittui samassa painoluokassa viidenneksi MM-kilpailuissa 1993 ja toiseksi EM-kilpailuissa 1996.

Farkas sai viiden vuoden vankeustuomion hänen ja veljensä pitämän suuren kannabisfarmin löydyttyä Budapestin esikaupunkialueelta 2004. Hän kuitenkin karkasi, minkä seurauksena tuomio nousi seitsemään vuoteen. Hän jäi kiinni Andorrassa 2009.

## Lähteet